Diari Oficial de la Generalitat Valenciana


Sumari del DOGV 6937, del 07-01-2013 (2012/11811)

RESOLUCIÓ de 18 de desembre de 2012, de la Conselleria d'Educació, Cultura i Esport, per la qual es concedix l'autorització d'obertura i funcionament al centre autoritzat de nova creació d'ensenyances esportives denominat Ceneted, a València.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6937

Data del DOGV
:   07-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11398


Data del document
:   18-12-2012

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de desembre de 2012, de la Conselleria d'Educació, Cultura i Esport, per la qual es concedix l'autorització d'obertura i funcionament al centre autoritzat de nova creació d'ensenyances esportives denominat Ceneted, a València. [2012/11504]  
L'expedient ha sigut iniciat a instància de 2002 Agonza, Societat Limitada, en sol·licitud d'autorització per a l'obertura i funcionament d'un centre docent privat de nova creació d'ensenyances esportives denominat Ceneted, a València.  
La Direcció General de Centres Docents va emetre l'informe favorable de 5 de juny de 2012, respecte a la proposta d'instal·lacions i ús educatiu dels espais reflectits en la documentació tècnica presentada, ja que complix els requisits establits en el Reial Decret 320/2000, de 3 de març (BOE 29.03.2000).   
El centre ha presentat, davant de la Direcció Territorial d'Educació, Formació i Treball corresponent, la relació del professorat i les titulacions corresponents a les especialitats sol·licitades, així com el quadro-horari de funcionament i objectius, continguts i criteris d'avaluació.  
  
L'expedient ha sigut tramitat per la Direcció Territorial d'Educació, Formació i Treball, que ha emés una proposta favorable i inclou informes de la Unitat Tècnica de Construccions i de la Inspecció Educativa quant a la relació del professorat, les titulacions respectives i la disponibilitat horària. El centre Ceneted estarà ubicat en les instal·lacions del centre d'Educació Infantil, Primària i Secundària Juan Comenius (codi de centre: 91309230), de València, i haurà d'impartir les ensenyances en horari compatible amb el dit centre privat.  
  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006); el Reial Decret 1363/2007, de 24 d'octubre (BOE 08.11.2007), que establix l'ordenació general de les ensenyances esportives de règim especial; el Reial Decret 320/2000, de 3 de març (BOE 29.03.2000), que establix els títols de Tècnic Esportiu i Tècnic Esportiu Superior en les especialitats de Futbol i Futbol Sala, aprova les corresponents ensenyances mínimes i regula les proves i els requisits d'accés a estes ensenyances, especialment el seu annex VI, que regula els requisits mínims dels centres de formació dels tècnics de les especialitats de Futbol i Futbol Sala, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres Docents de data 7 de desembre de 2012 i de conformitat amb esta, i en l'exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
  
Primer  
Autoritzar l'obertura i el funcionament del centre docent privat de nova creació que s'indica a continuació, atenent les característiques, ensenyances i capacitat màxima que s'assenyalen.  
Denominació genèrica del centre: centre autoritzat d'ensenyances esportives.  
Denominació específica del centre: Ceneted.  
Titular: 2002 Agonza, Societat Limitada.  
Domicili: c/ Músic Jarque Cualladó, núm. 9.  
Localitat: València (46500).  
Província: València.  
Codi: 11348961.  
Ensenyances i capacitat màxima que s'autoritzen:  
Ensenyances esportives de grau mitjà:  
Un cicle (1r i 2n nivell) de Futbol (codi de l'ensenyança. 56143821015) amb 30 llocs escolars per cada nivell.  
Un cicle (1r i 2n nivell) de Futbol Sala (codi de l'ensenyança. 28637217906) amb 30 llocs escolars per cada nivell.  
Ensenyances esportives de grau superior:  
Un cicle de Futbol (codi de l'ensenyança: 48301800254), amb 30 llocs escolars.  
Un cicle de Futbol Sala (codi de l'ensenyança: 94636357245), amb 30 llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del curs escolar 2012-2013.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE 285, 27.11.92) i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa (BOE 167, 14.07.98), contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 18 de desembre de 2012.- La consellera d'Educació, Cultura i Esport: María José Catalá Verdet.